钦定古今图书集成/方舆汇编/职方典/第1392卷 > 《上兵部条议》前人
## 钦定古今图书集成/方舆汇编/职方典/第1392卷 > 《上兵部条议》前人

“窃观黎岐所居之地，虽有高山峻岭，其中多平衍峒
场，膏腴田地，可辟之以立县所者甚多。”今据大征剿
后，皆人之所以常行共见者，则崖州罗活峒、抱由邨、
感恩古镇、州、陵水、郎温峒、琼山大坡头营、儋州七坊
峒，凡立县迁县，必先置所移屯，其不必立所者，立宜
拨军兵数百名防守，俟黎平后议撤。其凡阳、磨赞二
“邨之间，乃东西南北之中，可立一大县。迁海南卫并
兵备道参将府于中，使东南西北皆可以控制黎岐，
且与新立县所为虎豹在山之势。一、感恩土瘠，民苦
耕作，亦非要害，可迁于古镇州。会同澄迈二县，亦非
要害，似可迁于附近黎峒。一、各州县巡检司非要害
者，皆迁于新立近地或冲要里社，以为关防。一、海南
卫十一所屯田，正以防御寇也。今其地附近黎登版
籍，为良民久矣。屯军一无所为，可拨其田为民田，迁
军馀别营屯田于黎峒中。一、崖州、昌化二所在州县
中，其傍州县居民熟弓矢，常时皆能自御海寇，无俟
于本所官军。今若迁崖州所于罗活峒，则去崖州止
一百里；迁昌化所于古镇州，则去县止七十里，内可
以制黎岐，外亦可以御海寇。一、黎人犷悍不肯归化
者为州县，远绝向化无由，并为奸人所阻隔者亦多。
今若区处群黎，当先其易而后其难。既得其易，辄立
县所，则难者欲为乱而无羽翼。我势既壮，则彼当向
化矣。一、黎岐归化，当编其峒首邨首为里长，所属之
黎为”甲首，出入不许仍持弓矢。原耕居田地，听从其
便。其山林可开垦，并绝黎田地，招外方无业民耕作，
结为里社，与黎岐错居。